b"\n_START_ARTICLE_\nClosa\n_START_PARAGRAPH_\nLes closes s\xc3\xb3n un sistema de conservaci\xc3\xb3 de s\xc3\xb2ls i aig\xc3\xbces, amb un aprofitament agropastoral. L'estructura tradicional_NEWLINE_d'una closa \xc3\xa9s un prat de dall o pastura, tancat per arbres essencialment de fulla caduca (oms, freixes, \xc3\xa0lbers, verns i altres)._NEWLINE_Tenen un sistema de drenatges que permeten l'escolament de l'aigua, la inundaci\xc3\xb3 de la closa i la rentada de sals. Ocupen zones d'aiguamolls dessecats al segle XVIII i es caracteritzen per tenir nivells fre\xc3\xa0tics elevats, s\xc3\xb2ls mal drenats i sovint salins o salino-s\xc3\xb2dics._NEWLINE_Aquests espais constitueixen una unitat ecol\xc3\xb2gica molt destacable en el conjunt del Parc Natural dels Aiguamolls de l'Empord\xc3\xa0."